L'Ajuntament de Sagunt subscriu un conveni amb l'Agència Valenciana de Turisme per a impulsar el festival Escena Kids
30 d’octubre 2018

![](/media/eb1nqhpl/05_c_convenio_escena_kids_01.jpg)  
  

La conselleria de Turisme de la Generalitat Valenciana i l'Ajuntament de Sagunt van subscriure ahir a València el conveni que sustenta el suport de l'administració autonòmica al desenvolupament del festival Escena Kids que, de la mà de Sagunt a Escena, celebra este cap de setmana la primera edició i aspira a ser referent de les arts escèniques infantils. Mitjançant este conveni es coordina la programació del festival i s'impulsa un certamen que conjumina innovació i tradició amb la millor oferta de teatre i música i activitats paral·leles dirigides al públic familiar i infantil. 

  

El conveni va ser subscrit pel secretari autonòmic de Turisme, Francesc Colomer, i l'alcalde de Sagunt, Quico Fernández, els quals van valorar l'aportació d'Escena Kids a l'oferta cultural i, per tant, turística de Sagunt, una aposta decidida per a augmentar, diversificar i maximitzar la marca Sagunt amb este festival dirigit als més xicotets i que compta amb les millors companyies i artistes del moment.

Mitjançant este acord, Turisme destina 100.000 euros perquè l'Ajuntament de Sagunt gestione les accions que comprén el pla de promoció del producte turístic cultural com el material promocional, accions de màrqueting i promocionals dirigides al turista, a més de la programació i coordinació del festival Escena Kids, que se celebrarà este dissabte i diumenge, 3 i 4 de novembre.

  

El conveni s'emmarca en el pla de promoció del producte turístic cultural a través de les arts escèniques a Sagunt i la Comunitat Valenciana.

  

Gràcies a l'impuls del sector públic, la posada en marxa de festivals com Escena Kids s'està fomentant la dinamització turística de Sagunt, que aspira a augmentar els seus visitants gràcies, efectivament, a esta varietat i diversificació d'esdeveniments que posen a més en valor el patrimoni, història, cultura i tradició d'este municipi alhora que es revaloritzen les seues potencialitats en la generació de riquesa, ocupació i progrés.

  

Tota la programació d'este festival de teatre per al públic infantil de totes les edats està disponible en www.escenakids.es/programacion. A més, en la pàgina www.escenakids.es es troba tota la informació actualitzada de les activitats paral·leles.

​  

  

![](/media/eopoqagk/05_c_convenio_escena_kids_02.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-subscriu-un-conveni-amb-l-agencia-valenciana-de-turisme-per-a-impulsar-el-festival-escena-kids/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-subscriu-un-conveni-amb-l-agencia-valenciana-de-turisme-per-a-impulsar-el-festival-escena-kids/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-subscriu-un-conveni-amb-l-agencia-valenciana-de-turisme-per-a-impulsar-el-festival-escena-kids/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-subscriu-un-conveni-amb-l-agencia-valenciana-de-turisme-per-a-impulsar-el-festival-escena-kids/)